Neuvoston 26 päivänä marraskuuta 1996 vahvistama YHTEINEN KANTA (EY) N:o 4/97 Euroopan parlamentin ja neuvoston direktiivin 97/. . ./EY antamiseksi tiettyjen vaarallisten aineiden ja valmisteiden markkinoille saattamisen ja käytön rajoittamisesta annetun direktiivin 76/769/ETY muuttamisesta viidennentoista kerran (97/C 41/01) -



Virallinen lehti nro C 041 , 10/02/1997 s. 0001



Neuvoston 26 päivänä marraskuuta 1996 vahvistama YHTEINEN KANTA (EY) N:o 4/97 Euroopan parlamentin ja neuvoston direktiivin 97/. . ./EY antamiseksi tiettyjen vaarallisten aineiden ja valmisteiden markkinoille saattamisen ja käytön rajoittamisesta annetun direktiivin 76/769/ETY muuttamisesta viidennentoista kerran (97/C 41/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa tarkoitettua menettelyä (3), sekä katsovat, että perustamissopimuksen 7 a artiklalla luodaan alue, jolla ei ole sisäisiä rajoja ja jolla tavaroiden, henkilöiden, palvelujen ja pääomien on voitava liikkua vapaasti, kaikki jäsenvaltiot Itävaltaa, Suomea, Kreikkaa, Italiaa ja Luxemburgia lukuun ottamatta ovat maalta peräisin olevan meren pilaantumisen ehkäisemistä koskevan yleissopimuksen (Pariisin yleissopimus, 1974) sopimuspuolia; Pariisin komissio, joka on Pariisin yleissopimuksen toimeenpaneva elin, katsoo, että heksakloorietaani ja sen käytössä mahdollisesti muodostuvat aineet aiheuttavat sellaista saastumista, joka on syytä estää Pariisin yleissopimuksen 4.1a artiklan mukaisesti; neuvosto antoi 4 päivänä maaliskuuta 1996 tekemällään valtuutuksella komissiolle luvan neuvotella päätöksestä, joka koskee heksakloorietaanin käytön asteittaista lopettamista muita kuin rautametalleja työstävässä teollisuudessa ja erityisesti ei-integroiduissa alumiinia sulattavissa sulatoissa sekä joidenkin magnesiumseoksien tuotannossa tiettyjä poikkeuksia lukuun ottamatta; Oslossa kesäkuussa 1996 pidetyssä Oslon ja Pariisin komissioiden kokouksessa käydyissä neuvotteluissa tehtiin heksakloorietaanin käytön asteittaista lopettamista muita kuin rautametalleja työstävässä teollisuudessa koskeva päätös PARCOM 96/1, jolla korvataan samasta aiheesta tehdyt, voimassa olevat päätökset PARCOM 92/4 ja 93/1; päätöksessä PARCOM 96/1 määrätään, että heksakloorietaanin käyttökiellon poikkeusten tarpeellisuutta tarkastellaan uudelleen vuonna 1998, muita kuin rautametalleja työstävässä teollisuudessa käytettäväksi tarkoitetun heksakloorietaanin kaupan pitämisessä jäsenvaltioille määrätyt rajoitukset vaikuttavat suoraan sisämarkkinoiden toteutumiseen ja toimintaan; on siis tarpeen lähentää jäsenvaltioiden lainsäädäntöjä tällä alalla ja siten muuttaa direktiivin 76/769/ETY (4) liite I, ja ehdotetun toimen laaja-alaisten vaikutusten vuoksi tässä direktiivissä suunnitellut yhteisön toimenpiteet eivät ole ainoastaan tarpeellisia, vaan suorastaan välttämättömiä asetettujen tavoitteiden saavuttamiseksi; jäsenvaltiot eivät voi saavuttaa yksittäin toimien näitä tavoitteita, minkä lisäksi niiden toteuttamisesta yhteisön tasolla on jo säädetty direktiivissä 76/769/ETY, OVAT ANTANEET TÄMÄN DIREKTIIVIN: 1 artikla Muutetaan direktiivin 76/769/ETY liite I tämän direktiivin liitteen mukaisesti. 2 artikla Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 1997. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä tammikuuta 1998 alkaen. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 382, 31.12.1994, s. 35 ja EYVL N:o C 12, 17.1.1996, s. 12. (2) EYVL N:o C 236, 11.9.1995, s. 12. (3) Euroopan parlamentin lausunto annettu 20.9.1996 (EYVL N:o C 269, 16.10.1995, s. 63), yhteinen kanta vahvistettu 26. marraskuuta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (4) EYVL N:o L 262, 27.9.1976, s. 201, direktiivi sellaisena kuin se on muutettuna direktiivillä 94/60/EY (EYVL N:o L 365, 31.12.1994, s. 1). LIITE Lisätään seuraava aine direktiivin 76/769/ETY liitteeseen I: ">TAULUKON PAIKKA> " NEUVOSTON PERUSTELUT I. JOHDANTO 1. Komissio esitti 15 päivänä joulukuuta 1994 EY:n perustamissopimuksen 100 a artiklaan perustuvan ehdotuksen tiettyjen vaarallisten aineiden ja valmisteiden markkinoille saattamisen ja käytön rajoittamista koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 76/769/ETY muuttamisesta kuudennentoista kerran. 2. Euroopan parlamentti antoi lausuntonsa 20 päivänä syyskuuta 1995 ja talous- ja sosiaalikomitea 31 päivänä toukokuuta 1995. Komissio esitti Euroopan parlamentin lausunnon pohjalta muutetun ehdotuksen 27 päivänä lokakuuta 1995. Neuvosto vahvisti yhteisen kantansa perustamissopimuksen 189 b artiklan mukaisesti 26 päivänä marraskuuta 1996. II. TAVOITE Komission ehdotus tähtää direktiivin 76/769/ETY liitteen I muuttamiseen lisäämällä siihen heksakloorietaani-niminen vaarallinen aine, jotta sen käyttö kiellettäisiin muita kuin rautametalleja työstävässä teollisuudessa, kuitenkin tiettyjä väliaikaisia poikkeuksia sallien. Ehdotetulla muutoksella saatetaan osaksi yhteisön lainsäädäntöä päätös Parcom 96/1, jolla korvataan maalta peräisin olevan meren pilaantumisen ehkäisemistä koskevan Pariisin yleissopimuksen (Parcom) päätökset Parcom 92/4 ja 93/1. On tarpeen saattaa päätös Parcom 96/1 osaksi yhteisön lainsäädäntöä, koska yleissopimuksen velvoittavien päätösten sopimuspuolina on vain kymmenen jäsenvaltiota ja koska unionin markkinoiden yhtenäisyyden säilyttämiseksi on välttämätöntä luoda yhdenmukaiset heksakloorietaanin käyttöä koskevat säännöt. III. YHTEISEN KANNAN ARVIOINTI Neuvoston käsittelyssä päädyttiin hyväksymään lähes sellaisenaan komission muutetun ehdotuksen teksti, johon komissio sisällytti kaikki parlamentin ehdottamat tarkistukset. Tekstiin tehdyt muutokset johtuvat etenkin ajasta, joka kului sillä välin, kun muutettu ehdotus toimitettiin neuvoston käsiteltäväksi ja kun neuvosto alkoi uudelleen käsitellä sitä kesäkuussa 1996 tehdyn päätöksen Parcom 96/1 jälkeen. Tekstiin tehtiin seuraavat muutokset. Johdanto-osan kappaleet Johdanto-osan toisen kappaleen viittaus päätöksiä Parcom 92/4 ja 93/1 koskeviin neuvotteluihin korvattiin viittauksella päätöstä Parcom 96/1 koskeviin neuvotteluihin. 2 artiklan 1 kohta Päivämäärä 30 päivä kesäkuuta 1997 on korvattu päivämäärällä 31 joulukuuta 1997, johon mennessä tämä direktiivi on saatettava osaksi kansallista lainsäädäntöä. Liite - ei-integroiduille alumiinisulatoille myönnettyyn heksakloorietaanin käyttökiellon poikkeukseen lisättiin päätöksen Parcom 96/1 mukaisesti toinenkin peruste, nimittäin se, että kyseisissä sulatoissa tuotetaan erikoisvaluja korkeita turvallisuus- ja laatuvaatimuksia edellyttävään käyttöön. - molempien poikkeuksien uudelleentarkastelun alkuperäinen määräaika 31 päivään joulukuuta 1996 mennessä korvattiin päivämäärällä 31 päivään joulukuuta 1998 mennessä.